

**PRIOPĆENJE ZA MEDIJE**

**'Addiko Red Friday' 15. veljače**

**25% niža kamatna stopa na gotovinske kredite**

**Zagreb, 13. veljače 2019. *–* U sklopu 'Addiko Red Friday' koncepta s kojim nastavlja i u 2019. godini Addiko banka u petak, 15. veljače postojećim i novim klijentima nudi 25% nižu kamatnu stopu za gotovinske kredite u kunama i u eurima.**

Svi zahtjevi za nove Nenamjenske i Addiko Blic kredite koji će biti podneseni na dan 15. veljače 2019. godine, te kasnije odobreni, imat će 25% povoljniju kamatnu stopu koja će biti fiksna za cijelo vrijeme otplate.

Tako će krediti u kunama biti dostupni već od 4,46% (EKS 4,80%), umjesto standardnih od 5,95%, dok će za kredite s valutnom klauzulom u eurima umjesto standardnih od 5,45% kamatna stopa iznosit od 4,09% (EKS 4,42%).

Nenamjenski krediti se odobravaju na iznose od 10.000 do 260.000 kuna i od 1.300 do 35.000 eura uz rok otplate od 3 do 10 godina, bez jamca i bez učešća.

*„'Addiko Red Friday' koncept kojeg smo lani predstavili rezultirao je odličnim reakcijama naših postojećih, ali i priljevom novih klijenata. Zato smo ove godine ponovno odlučili sniziti kamatnu stopu, ovaj put za čak 25%, a s obzirom da je ona fiksna za cijelo razdoblje otplate kredita riječ je o vrlo značajnoj pogodnosti za klijente“,* izjavila je Petra Bašić Jantolić, izvršna direktorica Upravljanja proizvodima i odnosima s klijentima za građanstvo i mala poduzeća Addiko banke.

O 'Addiko Red Friday' ponudi: <https://www.addiko.hr/gradanstvo/krediti/gotovinski-krediti/>

**Kontakt za medije:** Igor Vukasović,igor.vukasovic@addiko.com,Mob: 091 4979 281